open-index/open-wikipedia-markdown huggingface dataset:
Håkon Meyer

**Håkon Ludvig Meyer** (født 11. februar 1896, død 23. oktober 1989) var en sentral norsk fagforeningsmann som under andre verdenskrig gikk inn i Nasjonal Samling. Han var sønn av juristen og arbeiderpartipolitikeren Ludvig Meyer, og bror til Eli Krog og Karl Meyer. 

## Mellomkrigstiden
I mellomkrigstiden var han en sentral debattant, skribent og kulturpolitiker i Arbeiderpartiet. Han var blant annet redaktør av Arbeiderpartiets tidsskrift *Det 20.århundre*, formann i Kristiania Arbeidersamfund, første formann i Venstrekommunistisk Ungdomsfylking fra 1923, samt forretningsfører for Folketeaterbygningen. I 1924 ble han dømt til 150 dagers fengsel for oppfordring til militærstreik. Han representerte Arbeiderpartiet ved en rekke anledninger, også internasjonalt. Han var en av sosialismens ledende ideologer i Norge, og en av dem som advarte sterkest om fascismens frammarsj i Europa. Mot slutten av 1930-årene var han anfører for en løs venstreopposisjon innen Arbeiderpartiet.

## Okkupasjonen
Etter den tyske invasjonen av Norge 9. april 1940 var Meyer blant dem som ønsket å få en ordning med tyskerne. Han var sentral i Fagopposisjonen av 1940, stiftet 15. juni 1940, men denne gikk i oppløsning da en gruppe med Meyer i spissen gikk i direkte forhandlinger med NS. I desember samme år meldte Meyer seg inn i NS.

Under okkupasjonen var han såkalt kommissarisk leder i Norsk Kommuneforbund fra september 1941 til september 1942. Meyer mente at arbeidernes interesser måtte ivaretas innenfor rammene av den situasjonen Norge var i og de makthaverne som landet hadde, og slik kunne holde fagbevegelsen intakt. Slik aksepterte han nasjonalsosialismen som en uunngåelig ny ramme, men det er ikke tydelig hvilken sympati han hadde for denne. Han hadde kvaler da NS under den dramatiske unntakstilstanden i september 1941 overtok ledelsen av LO. Etter 1943 holdt han en lav politisk profil.

## Landssvikoppgjøret
I landssvikoppgjøret ble han i en rettssak som startet 30. april 1946 dømt til 10 års tvangsarbeid. Som formildende omstendighet ble det lagt vekt på at han med fare for egen sikkerhet hadde benyttet seg av sine politiske kontakter, og hjulpet en rekke tyske emigranter og jøder å flykte fra Norge. Han ble løslatt i 1949.

Etter dette flyttet han, og slo seg ned i Sverige. Der slo han seg opp som en velstående forretningsmann, ved å importere industriprodukter fra Tyskland.

## Bibliografi
* *Kunst og klassekamp*, Det Norske Arbeiderpartis forlag, 1921
* *Verdier, mål og midler - Betragtninger over arbeiderbevegelsen*, eget forlag, 1927
* *Historieoppfatning og marxisme*, Det Norske Arbeiderpartis forlag, 1930
* *Innledning til Det kommunistiske manifest*, Det Norske Arbeiderpartis forlag, 1930
* *Den politiske arbeiderbevegelse i Norge*, Det Norske Arbeiderpartis forlag, 1931
* *De politiske arbeiderinternasjonaler 1914-1934*, Det Norske Arbeiderpartis forlag, 1934
* *Bak Moskvaprosessene - Artikler av norske og utenlandske sosialister*, Tanum, 1937
* *Teater i Oslo 1942-43*, Folketeaterforeningen, 1944
* ''Et annet syn'', Dreyer, 1952

## Referanser
RMVB

**RealMedia Variable Bitrate (RMVB)** er en utvidelse av multimediaformatet RealMedia utviklet av RealNetworks.

RMVB er vanligvis brukt til multimediainnhold lagret lokalt. Filer som bruker dette formatet har filutvidelsen .rmvb.

RMVB filer er har ofte mindre størrelse enn filer laget med MPEG4-part2-kodeker, som for eksempel DivX og Xvid. Grunnet dette har filformatet blitt ganske vanlig (men ikke veldig populært) på fildelingsclienter slik som Bittorent, eDonkey og Gnutella. Filformatet er ikke støttet av veldig mange medieavspillere, men er tilgjengelig på blant annet RealPlayer 10 og Media Player Classic. MPlayer kan spille av RMVB-filer i Linux/UNIX. RMVB kan også spilles av i VLC Media Player v.1.0.1.

## ID-blokk
De første 4 bytene av filen er «.RMF» (standard RealMedia-format), som er 2E 52 4D 46 i hex, slik at systemet kan gjenkjenne filen lettere.

## Se også

* RealMedia 
* RealVideo
* RealAudio
* Containerformat

## Eksterne lenker
* RealMedia hos MultimediaWiki
Mehmet

**Mehmet** er en tyrkisk variant av mannsnavnet Muhammad, som er avledet av det arabiske ordet *hamid* som betyr «lovpriset».

I Tyrkia brukes også *Mehmet* som en betegnelse for en menig soldat.

## Utbredelse
*Mehmet* er det desidert mest brukte mannsnavnet i Tyrkia, med over dobbelt så mange navnebærere enn det nest mest brukte mannsnavnet *[[Mustafa]]*. Navnet er også vanlig blant annet i Bulgaria og Aserbajdsjan.

|}

## Kjente personer med navnet
Personene i listen er ordnet kronologisk etter fødselsår.

* Mehmet I (1389–1421), osmansk sultan
* Mehmet II (1432–1481), osmansk sultan
* Mehmet III (1566–1603), osmansk sultan
* Mehmet IV (1642–1693), osmansk sultan
* Mehmet V (1844–1918), osmansk sultan
* Mehmet VI (1861–1926), osmansk sultan
* Mehmet Ali Ağca (1958–), tyrkisk militant høyreaktivist og dømt terrorist, kjent for at han skjøt pave Johannes Paul II på Petersplassen i 1981

## Referanser


## Se også
* Mehmet-saken – om unntaket som ble gjort fra bioteknologiloven for en tyrkisk-norsk gutt med en arvelig blodsykdom

## Eksterne lenker
*
Acadia

**Acadia** (fransk: *Acadie*) var en fransk koloni som ble grunnlagt i 1605 av oppdageren Samuel de Champlain (1574–1635) i Nord-Amerika. Området er i dag dels en del av provinsen Québec i Canada, dels en del av De kanadiske kystprovinser, og dels en del av delstaten Maine i USA. 

Samuel de Champlain etablerte i 1605 også bosetningen Port Royal på øya som nå kalles Nova Scotia; dette var den første europeiske bosetningen på Nord-Amerikas østkyst nord for Florida. Acadia ble en av koloniene som sammen med Québec utgjorde Nouvelle-France. Frankrike gjorde opprinnelig krav på hele kyststrekningen mellom 40 og 46 grader nord, men områdene sørover fra *Kennebec River* i Maine tilfalt under kolonikrigene med Storbritannia New England. Under fransk herredømme omfattet Acadia store deler av den nåværende regionen *The Maritimes* i Canada, med provinsene New Brunswick, Nova Scotia og Prince Edward Island.

Frankrike og Storbritannia kjempet gjennom mesteparten av 1600- og 1700-årene om koloniene i Nord-Amerika. Acadia ble erobret av britene og gjenerobret av franskmennene gjentatte ganger. Kolonien ble erobret av Storbritannia men avstått til Frankrike ved freden i Breda (1667), avstått til Storbriannia i 1690, gjenerobret av Frankrike og avstått igjen ved freden i Utrecht i 1713. De franske krav på Nova-Scotia ble endelig oppgitt ved Paris-traktaten i 1763, da hele Ny-Frankrike ble britisk. 

Navnet *Acadia* ble introdusert av den italienske oppdager Giovanni da Verrazzano i fransk tjeneste. På et kart fra 1548 kalles kysten nordover fra Virginia Arcadia etter et klassisk gresk landskap, berømt for sin skjønnhet og fruktbarhet.
Bokstaven 'r' i navnet falt bort da kong Henrik IV godkjente kolonien *la Cadie*, av Champlain kalt Acadie. Noen forskere mener at navnet heller skal utledes fra språket mi'kmaq, hvor etterleddet -*akadie*   betyr «en god boplass». Teorien er at kontakten mellom franske handelsfolk og de innfødte førte til at *l'Arcadie* ble forandret til *l'Acadie*. 

## Acadisk kultur i Louisiana
Under britenes krig mot de innfødte stolte de ikke på de franske innbyggerne, da disse hadde hatt et godt samarbeid med de innfødte, som Frankrike støttet i krigene mot Storbritanna. Dette gjorde at de britiske styrkene forsøkte å tvinge fram en troskapsed fra den franske befolkningen. Da disse vegret for dette, raserte britene bosetningene og fordrev dem i 1755 fra deres hjem, som et tidlig eksempel på etnisk rensning (*le Grand Dérangement*). Fem år senere overtok britiske lojalister acadiernes eiendommer. Mange av innbyggerne bosatte seg i Louisiana, hvor deres franske språk fremdeles tales av rundt 300 000 mennesker. Av folkenavnet *cadien*, anglifisert til cajun, har verden fått begreper for mat og musikk som skriver seg fra denne regionen.

## Referanser
Hypancistrus

* *[[Hypancistrus contradens]]*
* *[[Hypancistrus debilittera]]*
* *[[Hypancistrus furunculus]]*
* *[[Hypancistrus inspector]]*
* *[[Hypancistrus lunaorum]]*
* zebramalle

***Hypancistrus*** (fra gresk *hypo*, «under», og *agkistron*, «krok») er en gruppe harniskmaller fra Amazonasvassdraget i Sør-Amerika. 
I motsetning til mange av de andre harniskmallene, er noen av *Hypancistrus*-artene mer kjøttetende, og foretrekker en proteinrik diett.

Arter av *Hypancistrus* er også populære akvariefisk.

## Taksonomi
Denne slekten er relativt ny, og ble beskrevet i 1991, med zebramalle som typeart. Den neste arten, *[[Hypancistrus inspector]]* ble beskrevet i 2002.
I 2007 ble fire nye arter beskrevet. 
Det er imidlertid mange ubeskrevne arter enda. 
Disse benevnes ofte med L-nummer. 
Man har trodd at slekten ikke er monofyletisk, men dette synet har siden endret seg.

De lever i sakte- og moderat strømmende vann. 

## Eksterne lenker
*
Jesse Jackson

**Jesse Louis Jackson sr.** (1941–2026) var en amerikansk menneskerettsaktivist, politiker og baptistpastor.

Etter universitets- og teologistudier begynte han å arbeide for Martin Luther King jr. og ble en av hans nærmeste menn. Sammen med ham organiserte han Southern Christian Leadership Conference og var mot sluttet av 1960-årene leder for Operation Breadbasket. I 1971 grunnla han People United to Serve Humanity, en organisasjon for selvhjelp for den sorte befolkningen, og 1984 Rainbow Coalition.

I 1980-årene ble han politiker og talsmann i borgerrettsspørsmål og for den afroamerikanske befolkningsgruppen. Han drev i 1984 og 1988 kampanjer for å bli presidentkandidat for Det demokratiske parti.

Han støttet deretter blant annet Bill Clinton og var til tider en av hans rådgivere. Han agerte også internasjonalt og medvirket ved en rekke anledninger til å få amerikanske fanger og gisler frigitt. Han var senere kritiker av amerikansk utenrikspolitikk i Midtøsten og Latin-Amerika, som i forbindelse med krigen i Irak.

Jackson ble i 2017 diagnostisert med Parkinsons sykdom, og i 2025 og progressiv supranukleær parese. Han var innlagt på sykehus og på sykehjem i november–desember 2025. 17. februar 2026 døde han, 84 år gammel, i Chicago.

## Utmerkelser og priser
;Nasjonale
*  Presidential Medal of Freedom (2000)

;Utenlandske
*  Kommandør av Æreslegionen (2021)
*  Ordenen O.R. Tambos følgesvenner i sølv (2013)

;Priser
* 1979: Jefferson Award
* 1978: Eugene V. Debs Award
* 1988: NAACPs President's Award
* 1989: Spingarn-medaljen (NAACP)
* 1991: James Madison Award for Distinguished Public Service (American Whig–Cliosophic Society)
* 1999: Colomba d’Oro (Archivio Disarmo, Italia)
* 2004: James Joyce Award (University College Dublin)

;Æresbevisninger
* 1971: Oppført på *Ebony*s liste «100 most influential black Americans»
* 1989: Æresdoktor ved Universitetet i Kairo
* 2002: Oppført på Molefi Kete Asantes liste «100 Greatest African Americans»
* 2006: Stemt fram som «the most important black leader» på en hos Blackvoices.com
* 2008: Honorary Fellowship fra Edge Hill University
* 2009: High Prince of the Agni people of Côte d'Ivoire, kronet til «High Prince» av kong Amon N'Douffou V av Krindjabo
* 2015: Æresdoktor ved University of Edinburgh
* 2021: Æresstipendiat ved Homerton College (University of Cambridge)
* 2022: Æresdoktor ved Benedict College

## Referanser


## Eksterne lenker
*
Ed Podivinsky

**Edward Charles Podivinsky** (født 8. mars 1970 i Toronto) er en tidligere, kanadisk alpinist.

Han tok gull i utfor i junior-VM i alpint 1989.

I løpet av karrieren vant han ett renn i verdenscupen, et utforrenn i Saalbach-Hinterglemm 6. januar 1994. I tillegg oppnådde han flere topplasseringer i Super-G og alpin kombinasjon.

Karrierens høydepunkt var nok bronsemedaljen i utforrennet under OL 1994 på Lillehammer. Det skilte bare 12 hundredels sekunder opp til vinneren, Tommy Moe. Fire år senere, under OL 1998 i Nagano oppnådde han også en sterk plassering, han kom på femteplass og vare bare åtte hundredels sekunder for sent til å ta en ny bronsemedalje.

Han la opp som alpinist etter OL 2002 i Salt Lake City.

## Referanser


## Eksterne lenker
*
Trygg Katalog

**Trygg Katalog** er en medlemsorganisasjon for katalogselskaper i Norge, og er et initiativ fra bransjen selv da mange næringsdrivende opplever at ikke alle følger god forretningsskikk. Organisasjonen skal sikre rettighetene til privat og offentlig virksomhet som kjøper profilering (eller annonserer) hos katalogselskapene.

Alle medlemsfirmaer forplikter seg blant annet til å ha oppdaterte brukertall tilgjengelig på den ukentlig oppdaterte topplisten fra TNS Gallup.

## Medlemsfirmaer
*Eniro Norge AS 
*Opplysningen 1881
*180.no
*nummersøknorge.no
*Purehelp.no
*Internettopplysningen AS

Alle medlemsfirmaer er godkjent av Trygg Katalog og oppfyller de ti kvalitetskravene utarbeidet av organisasjonen.

## Nemnd
I 2007 opprettet Foreningen Trygg Katalog og Mediebedriftenes Landsforening (MBL) en felles nemnd som informerer om hvilke aktører som har forpliktet seg til å følge et sett med retningslinjer/kvalitetskrav. Disse kvalitetskravene skal sørge for at bedrifter som kjøper katalogoppføring hos medlemmer av Trygg Katalog, vet at som minimum følges disse kravene. Bedrifter som forplikter seg til å følge retningslinjene, kan bruke stempelet «Trygg Katalog». Dette skal fungere som en kvalitetssikring overfor kunder, og bidra til å rydde opp i markedet for slike tjenester.

## Referanser


## Eksterne lenker
* Trygg Katalog 
* TNS Metrix Topplisten
Canadas senat

**Canadas senat** (engelsk: *Senate of Canada*; fransk: *Sénat du Canada*) er en del av Canadas parlament og består av 105 senatorer utnevnt av generalguvernøren på bakgrunn av statsministerens nominasjoner. Senatorene sitter til de fyller 75 år.

Senatets fremste oppgave er å godkjenne de lover som Underhuset har vedtatt, før disse går til generalguvernøren for endelig sanksjon. Senatet kan også fremme egne lovforslag. Den årlige åpningen av parlamentssesjonen foregår også i senatet, ved at generalguvernør i dette leser regjeringserklæringen.

Kammeret er delvis modellert etter det britiske Overhuset. Institusjonen er på samme vis omdiskutert for å være udemokratisk og det er en løpende debatt om senatet skal reformeres eller avskaffes. Senatets popularitet har ikke blitt bedre det det høsten 2012 brøt ut en skandale knyttet til utgifter som involverte flere senater.

Senatorene er fordelt mellom Canadas provinser, slik at hver av de fire grupperingene Ontario, Quebec; de maritime provinsene New Brunswick, Nova Scotia og Prince Edward Island; samt de vestlige provinsene Britisk Columbia, Alberta, Saskatchewan og Manitoba har 24 seter.

Territoriene Newfoundland og Labrador, Nordvestterritoriene, Yukon og Nunavut fordeles utenom disse regionale inndelingene.

Dagens fordeling er som følger:

## Referanser
Harald Stoltenberg

**Harald Maxmillian Stoltenberg** (født 1965) er en norsk skuespiller, manusforfatter og barnebokforfatter fra Oslo, oppvokst i Fetsund. Han har blant annet skrevet barnebøkene *Hester danser ikke ballett* og *Sverre Skrot og Ingenting,* manus til en rekke hørespill i NRK Radio og novellefilmer for barne-TV. Harald Stoltenberg var også med på å lage NRKs barne-TV-serie *[[Uhu]]*.

Stoltenberg er tvillingbror til komikeren Robert Stoltenberg, og har jobbet mye sammen med ham i blant annet radio- og TV-programmene ''Ungdommens radioavis'', *[[Panorama]],* *[[Hundehjørnet]]* og ''Jul i Borettslaget''. De har også skrevet en Donald Duck-historie sammen.

Harald Stoltenberg tilhører slekten Stoltenberg (slekt).

## Referanser


## Eksterne lenker
*
The London Gazette

***The London Gazette*** er et av den britiske regjeringens offisielle lysningsblader, og det viktigste blant disse i Storbritannia. Den hevder å være den eldste fortsatt eksisterende engelske nyhetsavisen og den eldste som fortsatt blir utgitt i Storbritannia etter først gang å ha blitt publisert den 7. november 1665 under navnet *The Oxford Gazette*. Denne påstanden kan også bli gjort av *Stamford Mercury* og *Berrow's Worcester Journal* ettersom *The London Gazette* ikke er en konvensjonell nyhetsavis som har nyheter og heller ikke har noen stor sirkulasjon.

Andre offisielle nyhetsaviser fra den britiske regjering er *The Edinburgh Gazette* og *The Belfast Gazette*, som bortsett fra å reprodusere bestemt materiale av nasjonalt interesse allerede utgitt i *The London Gazette*, inneholder disse publikasjonene informasjon av særlig interesse for henholdsvis Skottland og Nord-Irland.

## Referanser


## Eksterne lenker
* 
* ''London'', ''Edinburgh'' og ''Belfast Gazetter'' offisielt nettsted
Engebråten skole

**Engebråten skole** er en 8&ndash;10 skole (ungdomsskole) på Kjelsås i bydel Nordre Aker i Oslo. Skolen er tegnet av Østgaard arkitekter A/S ved arkitekt Terje Grønmo og ble tatt i bruk oktober 1997. Skolen har ca. 780 elever fordelt på seks og syv paralleller på hvert trinn med 30 elever i hver klasse.

Skolen tar primært i mot elever fra barneskolene Korsvoll skole, Grefsen skole, Kjelsås skole, Disen skole og Maridalen skole. Engebråten skole tar også imot elever fra andre skoler når det er ledige plasser. 

## Skolebygningene
Skoleanlegget består av fem bygg:

* en hovedbygning med kantine, bibliotek, gymsal, klasserom, kjøkken og kontorer
* to mindre bygg med kun klasserom
* to brakker med både kontorer og klasserom

## Historikk
Skolen ble opprettet etter befolkningsøkning i området og økt behov for skoleplasser etter at seksåringene skulle bli førsteklassinger fra 1997. Kjelsås skole og Grefsen skole hadde vært barne- og ungdomsskoler, men avgav ungdomstrinnet til den nye skolen på Engebråten. Skolen var forsinket til skolestart høsten 1997 og elevene måtte busses til andre skoleanlegg de 7 første skoleukene. Åttendeklassene gikk da på Brynseng skole og alle niende- og tiendeklassene på Skøyenåsen skole. 14. oktober 1997 kunne endelig 450 elever og nærmere 50 ansatte innta den nye skolen.

Skolen har opplevd kraftig vekst i elevtall og har ved flere anledninger blitt utvidet med paviljonger, i 2001, 2002, 2003, 2009 og 2010.
Fra oktober 2010 ble Kjelsås skole rehabilitert og utvidet. Det ble i den forbindelse satt opp paviljonger ved Engebråten, der de om lag 740 elevene fra Kjelsås oppholdt seg i de to årene utbyggingen ved Kjelsås varte. I 2012 sto Grefsen skole i tur for rehabilitering, og denne skolens elever overtok da paviljongene på Engebråten, også det for en planlagt toårsperiode.
## Rektorer

* 1997&#x2013;2004: Dag Harald Gomnæs (til Veitvet skole)
* 2004&#x2013;2011: Merethe Holmen
* 2012&#x2013;2015: Jon Isebakke
* 2015&#x2013;2020: Marit G. Sesseng
* 2020&#x2013;: Sveinung Bjørkøy

## Referanser


## Eksterne lenker
* 
* Facebook
Fatma

**Fatma** (arabisk ) er en alternativ transkripsjon av kvinnenavnet Fatima () som kommer av et arabisk uttrykk for «avholdenhet» eller «å venne et barn fra brystet».

## Utbredelse
*Fatma* er det mest brukte kvinnenavnet i Tyrkia. *Fatma* er også blant de ti mest utbredte arabiske kvinnenavnene ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
* Fatma Bhanji Jynge (1947–), norsk-tanzaniansk sivilarkitekt og tidligere statssekretær i kommunaldepartementet
* Fatma Akyüz, tysk kickbokser
* Fatma Suslu, norsk politiker

## Referanser


## Eksterne lenker
*
Federal Reserve Note

En **Federal Reserve Note** er en pengeseddel som utstedes av det amerikanske Federal Reserve System. Federale Reserve Notes viser verdien i amerikanske dollars og er den vanligste typen pengesedler i USA.

Federal Reserve Notes kan ikke veksles inn i gull eller sølv, og er derfor såkalt fiat-penger. Sedlene er imidlertid et tvunget betalingsmiddel, og har derfor påskriften «this note is legal tender for all debts, public and private».

## Sedler

### Sedler med nytt design

## Se også
*United States Note
International Work Group for Indigenous Affairs

**International Work Group for Indigenous Affairs**, eller **Den internasjonale arbeidsgruppen for urfolk**, er en uavhengig internasjonal organisasjon som arbeider med urfolks rettigheter. IWGIA ble etablert i 1968 og fungerte opprinnelig som et nettverk av aktivister, forskere og rådgivere. I 2000 ble IWGIA en medlemsbasert organisasjon. IWGIA arbeider særlig med urfolks menneskerettigheter, selvbestemmelse, rett til land og kontroll over ressurser, kulturell integritet og utvikling. Organisasjonens sekretariat holder til i København.

IWGIA har konsultativ status i FNs økonomiske og sosiale råd (ECOSOC) og har observatørstatus i Arktisk råd.

## Eksterne lenker
* IWGIAs hjemmesider
Voisey’s Bay

**Voisey’s Bay** er et lokalsamfunn på nordøstkysten av Labrador i provinsen Newfoundland i Canada. Stedet bærer navn etter familien Voisey, som var av inuitisk og europeisk herkomst og som bosatte seg på stedet for å drive selfangst. 

Voisey’s Bay ble senere senter for mineralutvinning. Det ble først drevet ut jernmalm og senere uran. I 1993 ble det gjort funn av nikkel, et av de største og viktigste mineralfunn i Canada på flere tiår, og det ble startet utvinning også av dette. Utbyggingen ledet til strid mellom urbefolkningen, myndighetene og gruveselskapet om land og rettigheter til naturressursene.
Arktisk råd

**Arktisk råd** er et mellomstatlig organ for samarbeid om spørsmål knyttet til utfordringer landene i Arktis står overfor. Formålet er å fremme bærekraftig utvikling med hensyn til miljø, sosiale forhold og økonomi. 

Arktisk råds sekretariat er fast etablert i Tromsø siden 21. januar 2013 med adresse i Framsenteret.

Rådet ble formelt etablert i 1996 da medlemslandenes utenriksministre møttes i Ottawa i Canada, og der vedtok Ottawa-erklæringen om samarbeid i Arktis. Medlemslandene er Canada, Danmark med Færøyene og Grønland, Finland, Island, Norge, Russland, Sverige og USA. Videre har seks internasjonale urfolksorganisasjoner status av permanente deltakere i rådet. Flere ikke-arktiske stater, internasjonale organisasjoner og ikke-statlige organisasjoner har observatørstatus i Arktisk råd.

## Urfolk i rådet
Arktisk råd inkluderer seks internasjonale urfolksorganisasjoner som organiseres under paraplyorganisasjonen Arktisk råds urfolkssekretariat (IPS) i København. Arktisk råd er den første overnasjonale organisasjon som gir denne formelle deltakerstatusen til urfolk.

## Pause i møtevirksomhet
På bakgrunn av Russlands invasjon av Ukraina i 2022 utstedte Canada, Danmark, Finland, Island, Norge, Sverige og USA i mars 2022 en felles erklæring om at representanter fra de respektive land ikke kommer til å reise til Russland for møter i Arktisk råd.

## Referanser


## Eksterne lenker
* 
* 
*  Arktiske urfolk i Arktisk råd
Aarhus lufthavn

**Aarhus lufthavn** (IATA: **AAR**, ICAO: **EKAH**) er en sivil flyplass som ligger i Tirstrup i Danmark, 40 km nordøst for Århus.

## Ruter og selskaper

## Flyplassinformasjon

### Adresse
:Aarhus lufthavn
:Stabrandvej 24
:DK-8560 Kolind
:Denmark

### Telefonnummer
(45) 87 75 70 00 

### Åpningstider
06:00 – 24:00

## Kilder
* AIP Denmark: Aarhus – EKAH
* VFR Flight Guide Denmark: Aarhus – EKAH

## Eksterne lenker
* 
* 
* airports-guides.com – Aarhus Airport
Turkana (distrikt)

:*[[Turkana]] kan ha flere betydninger*

**Turkana** er en region og et tidligere administrativt distrikt beliggende i den tidligere Rift Valley-provinsen i Kenya. Turkana-distriktet ligger i det nordvestlige Kenya mot grensen til Uganda, Sudan og Etiopia. Distriktet tar navn etter Turkanasjøen. Det har en flate på 77&nbsp;000 km² og et folketall på 450&nbsp;860. Hovedstaden var Lodwar.

Distriktet er fra 2013 Turkana fylke (county).
United States Note

**United States Note** er en pengeseddel som ble utstedt av finansdepartementet i USA mellom 1862 og 1971. Sedlene er fortsatt gyldige betalingsmidler, men er for alle praktiske formål nå erstattet av Federal Reserve Notes, utstedt av sentralbanken Federal Reserve.

United States Notes var USAs første, nasjonale pengesedler, og ble satt i omløp under den amerikanske borgerkrigen. Kongressen vedtok da at mengden United States Notes skulle begrenses til tre hundre millioner dollar, en relativt stor sum på den tiden.

Frem til 1933 kunne United States Notes byttes inn i gull, men landet gikk bort fra gullstandarden under depresjonen. Dermed forsvant forskjellen mellom Federal Reserve Notes og United States Notes, og man bestemte seg etterhvert for å fase ut sistnevnte. De siste United States Notes ble satt i omløp i januar 1971. De United States Notes som fortsatt er i omløp utgjør en forsvinnende liten del av seddelmengden i USA.

## Referanser


## Eksterne lenker
* Six Kinds of United States Paper Currency
University of Hawaii

**University of Hawaii**, formelt *University of Hawaiʻi System*, er et delstatseid universitet i delstaten Hawaii i USA. Det består av tre universitetssentre, sju *community colleges* og en rekke mindre sentre og forskningsinstitusjoner spredt over øygruppen. Hovedcampus er i Manoa like utenfor Honolulu.

University of Hawaii ble etablert i 1908. Det er et space-, sea- og land-grant-universitet.

## Læresteder og studentforhold
Det har 50&nbsp;310 studenter (2006), hvorav 24&nbsp;730 på universitetsnivå, ved følgende hovedsentra og skoler:
* **University of Hawaii at Manoa**, Honolulu (1907) – 20&nbsp;357 studenter
** William S. Richardson School of Law (1968) – 270 studenter
** John A. Burns School of Medicine (1967) – 248 studenter
** Kapiʻolani Community College (1964) – 7&nbsp;272 studenter
** Honolulu Community College (1920) – 4&nbsp;183 studenter
** Leeward Community College, pearl harbour (1968) – 5&nbsp;746 studenter
** Maui Community College, Kahului (1964) – 2&nbsp;841 studenter
* **University of Hawaii at Hilo** (1947, 1970) – 3&nbsp;507 studenter
** UH Hilo College of Pharmacy (2007) – 91 studenter
** Hawaiʻi Community College, Hilo (1941) – 2&nbsp;358 studenter
* **University of Hawaii at West Oahu**, Pearl City (1976) – 866 studenter
** Kauaʻi Community College (1964) – 1&nbsp;119 studenter
** Windward Community College (1972) – 1&nbsp;781 studenter

Det planlegges også en fjerde universitetscampus i Kapolei utenfor Honolulu.

Studentene er i all overveiende grad etniske asiater eller hawaiere. Ved Honolulu Community College  var eksempelvis bare 10,8&nbsp;% hvite og 1,7&nbsp;% svarte høsten 2005 – resten kommer opprinnelig hovedsakelig fra Japan, Kina, Filippinene og Hawaii. Enkelte av lærestedene har opp til 26&nbsp;% hvite studenter.

Skolepengene er US$ 3&nbsp;148 ved *Hilo* og US$ 5.390 ved *Manoa* i 2006. Ved Hilo tildeles mastergrad og ved Manoa doktorgrad som høyeste eksamener.

## Referanser


## Eksterne lenker
* University of Hawaii System
* fakta om de 10 campusene
* University of Hawai'i at M&#257;noa
* William S. Richardson School of Law
* John A. Burns School of Medicine
* University of Hawaii at West Oahu
* Honolulu Community College
* UH Hilo Library
* UH West Oahu Library
Senter for fremragende forskning i teoretisk lingvistikk

**Senter for fremragende forskning i teoretisk lingvistikk** (, *CASTL*) er et senter for fremragende forskning ved Universitetet i Tromsø – Norges arktiske universitet. Senteret ble etablert i juni 2002 og er finansiert av Norges forskningsråd. Senteret driver lingvistisk forskning innen komparativ lingvistikk og generativ grammatikk og står i tradisjonen fra den amerikanske forskeren Noam Chomsky. Senteret var ledet av professor Curt Rice inntil han ble etterfulgt av Marit Westergaard da Rice ble prorektor. 

Senteret har redaktøransvar for tidsskriftet *Linguistic Inquiry* som er et av verdens fremste tidsskrift i fagfeltet generativ grammatikk. 

Professor Peter Svenonius ble i 2004 kåret til yngre fremragende forsker.

## Forskningsprosjekter
* *MRA* *(Moving Right Along)* er et femårig prosjekt ledet av Peter Svenonius der det forskes på språklig beskrivelse av sted og bevegelse. Budsjett i 2006 1,8 millioner. 
* *NORMS* internasjonalt prosjekt ledet av CASTL for mikrokomparativ sammenligning av de skandinaviske språks syntaks. Prosjektet hadde i 2006 et budsjett på 3,7 millioner og var ledet av Peter Svenonius. 
* *Syntaktisk arkitektur* 
* *NLVN* *(Nordic Language Variation Network)* nordisk nettverk fra seks forskningsmiljøer. Miljøet analyserer nordisk språkvariasjon i lys av sosiolingvistiske og generativt perspektiv. Nettverket er finansiert av Nordforsk. 

## Undervisning
Forskere ved CASTL underviser i toårige kurs på mastergradsnivå i generell lingvistikk og i engelsk lingvistikk. Senteret har om lag 15 ph.d.-studenter, nesten alle rekruttert internasjonalt.

## Referanser


## Eksterne lenker
* CASTLs hjemmesider
* Senterets Årsrapport 2006 (pdf engelsk)
* Publikasjoner fra CASTLs forskere registrert i Cristin
Nordisk institutt for Asiastudier

**Nordisk institutt for Asiastudier** (NIAS) er et forskningsinstitutt i København som spesialiserer seg på studier av asiatiske politikk, samfunn, kultur og økonomi. NIAS ble etablert i 1968 og er støttet av Nordisk ministerråd, som tidligere også var instituttets eier. Fra 2005 overtok et konsortium bestående av Copenhagen Business School, Københavns Universitet og Lunds universitet eierskapet. Nordisk institutt for Asiastudiers forskningsaktiviteter drives av en forskerstab på 11 personer. 

Nordisk institutt for Asiastudier har et søsterinstitutt for Afrikastudier i Uppsala, Nordiska Afrikainstitutet. Et tredje nordisk senter for Latinamerikastudier var tenkt lagt til Norge, men ble aldri etablert.

## Eksterne lenker
* NIAS' hjemmesider
Nasjonalt institutt for ernærings- og sjømatforskning

**Nasjonalt institutt for ernærings- og sjømatforskning** (**NIFES**) var et statlig norsk forskningsinstitutt med ansvar for forskning på ernæring, fisk som mat og fôr til fisk. Instituttet lå i Bergen. 1. januar 2018 ble NIFES fusjonert med Havforskningsinstituttet.

NIFES drev rådgiving for norske myndigheter og forvaltning og hadde selv forvaltningsoppgaver knyttet til Nærings- og fiskeridepartementet. NIFES drev også rådgivning for havbruksnæringen og øvrig næringsliv. Instituttets formål var å arbeide for å sikre trygg og sunn sjømat. I samarbeid med Universitetet i Bergen utdannet NIFES forskere på master- og doktorgradsnivå. Instituttets oppgaver ble fra 2018 videreført av Havforskningsinstituttet.

## Referanser


## Eksterne lenker
* NIFES' hjemmesider
Sosiologisk årbok

***Sosiologisk årbok*** er en norsk publikasjon for faget sosiologi.

*Sosiologisk årbok* kom ut første gang i 1985. Årboken sprang ut av miljøet ved *Institutt for sosiologi* (i dag Institutt for sosiologi og samfunnsgeografi), Universitetet i Oslo. Redaktører ved starten var Dag Østerberg og Per Otnes. I 2003 gikk årboken over til å bli et fagfellevurdert tidsskrift. Fra 2004 utgis årboken av Novus forlag i Oslo.

## Eksterne lenker
* Sosiologisk årbok 1985-2005. Fyldig presentasjon
Selskapsformer i Italia

**Selskapsformer i Italia** er delt inn i to grupper, *società di persone* («personlige foretak»), og *società di capitali* («kapitalforetak»). Disse er igjen delt inn i ytterligere former.

## Personlige foretak

* *[[Società semplice]]*
* *[[Società in nome collectivo]] (S.n.c.)*
* *[[Società in accomandita semplice]] (S.a.s.)*

## Kapitalforetak
 
* *[[Società a responsabilità limitata]]* («selskap med begrenset ansvar»), forkortet *S.r.l.*, er en  mellomting mellom personlige foretak og *Società per Azioni*;
* *[[Società in accomandita per azioni]] (S.A.p.A.)*;
* *[[Società per azioni]]* («aksjeselskap»), forkortet *S.p.A.*.
Dombes

**Dombes** er en historisk region i det sørøstlige Frankrike. Regionen tilhørte tidligere provinsen Burgund og er nå en del av departementet Ain. Dombes-området avgrenses av elvene Saône i vest, Rhône i øst, Ain i nord og av Bresse-distriktet i sør.

## Referanser
University of Minnesota

**University of Minnesota** er et offentlig (delstateid) universitet i Minnesota i USA. Det har fire avdelinger, og ble grunnlagt i 1851 som delstatens første lærested. Morrill Act ga delfinansiering til lærestedet etter borgerkrigen. Det tilhører gruppen av offentlige eide forskningsuniversiteter i USA som omtales som Public Ivy.

Lærestedene og de viktigste skolene er:
* University of Minnesota, Twin Cities (Minneapolis og Saint Paul) (1851) – 50&nbsp;402 studenter
**University of Minnesota Law School
**Medical School
**Carlson School of Management
**School of Public Health
**Hubert H. Humphrey Institute of Public Affairs
* University of Minnesota, Duluth (1947) – 11&nbsp;090 studenter
* University of Minnesota, Morris (1959) – 1&nbsp;740 studenter
* University of Minnesota, Croockston (1966) – 2&nbsp;414 studenter

Campusen i Saint Paul har bakgrunn fra Duluth Mormal School (1895) og er fokusert på landbruksfag og farmasi. Minnesota-campusen har et bredt studietilbud.

Morris-campusen har røtter i en katolsk skole for indianere, og den lutherske nordmann Olaus Breda ble i 1884 første norske professor ved skolens nyopprettede *Scandinavian Department*.

Med sine over 65&nbsp;500 studenter (2006) er University of Minnesota USAs fjerde største universitet. Det har 3&nbsp;100 ansatte, og i studieåret 2006-07 var skolepengene US$ 9&nbsp;200 for studenter folkeregistrert i Minnesota.

## Referanser


## Eksterne lenker
* 
* University of Minnesota Duluth
* University of Minnesota Sea Grant
* University of Minnesota Crookston
* University of Minnesota Morris
Loddo

**Loddo** er et fjell på Huftarøy i Austevoll kommune, Hordaland. Med sine 243,4 moh. er den det høyeste punktet i kommunen. For å komme opp til Loddo kan man (2007) velge mellom tre forskjellige løyper: Rød (kortest), Hvit og Blå (lengst). På toppen står et tårn bygget av Lions Club Austevoll.

Blå løype starter i enden av traktorvei ca. 200 meter sør for bedehus på høyre side av veien, ca. 1&nbsp;km sør for krysset avkjørselen til Kolbeinshamn. Løypen går noen steder over myr.

Det er satt opp dagsturhytte på toppen, «Adlesi», et utrykk på dialekt som indikerer at hytten kan brukes av alle.


Day-trip cabin Adlesi in Loddo, Austevoll.jpg|Dagsturhytta «Adlesi».
Day-trip cabin Adlesi in Loddo, Austevoll 02.jpg|Dagsturhytta «Adlesi».
Utsiktpunkt Loddo.jpg|Utsiktspunkt på Loddo.


## Referanser




## Eksterne lenker
*
Stefano Garzelli

**Stefano Garzelli** (født 16. juli 1973) er en italiensk landeveissyklist. Høydepunktet i karrieren hans kom i 2000 da han vant Giro d'Italia i tett konkurranse med Gilberto Simoni og Fransesco Casagrande.

## Meritter

;1998
:Sammenlagt Sveits rundt
::5. og 6. etappe
::Poengtrøya
::Kombinasjonstrøya
;1999
:GP Miguel Indurain
:3. etappe Baskerland rundt
;2000
:**Sammenlagt** Giro d'Italia
::18. etappe
:8. etappe, Sveits rundt
::Klatretrøya
:4. etappe, Settimana Lombarda
:GP Nobili Rubinetterie
;2001
:Etappe 5a Baskerland rundt
;2002
:GP Industria & Artigianato di Larciano
;2003
:1. etappe, Giro del Trentino
:2.-plass sammenlagt Giro d'Italia
::3. og 7. etappe
;2004
:Vuelta a Aragón
:2. etappe Romandie rundt
:6.-plass sammenlagt Giro d'Italia
::19. etappe
;2005
:Tre Valli Varesine
;2006
:Rund um den Henninger Turm
:4. etappe Luxembourg rundt
:Tre Valli Varesine
;2007
:3. etappe Giro del Trentino
:14. og 16. etappe Giro d'Italia
:2. etappe Slovenia rundt
;2008
:2.-plass sammenlagt Giro del Trentino
::2. og 4. etappe
:Etappe 2a og 3 Vuelta Ciclista a Asturias
:GP de Wallonie
;2009
:2.-plass sammenlagt Tirreno–Adriatico
:6.-plass sammenlagt Giro d'Italia
::4. etappe
::Klatrekonkurransen
;2010
:Sammenlagt Tirreno–Adriatico
::Poengkonkurransen
:16. etappe Giro d'Italia
;2011
:Klatrekonkurransen Giro d'Italia

## Referanser


## Eksterne lenker
* 
*
Enhver blir salig i sin tro

**«''Enhver blir salig i sin tro''»** er en oversettelse av det tyske «*Jeder soll nach seiner Façon selig werden*», som igjen er en kortform av en lengre randbemerkning i et skrift rettet til Fredrik den store av Preussen i 1740. Randbemerkningen er antagelig kongens egen; se faksimile av bemerkning med underskriften «*Fr*» til slutt.
Saken gjaldt et spørsmål om hvorvidt skoler for barn av romersk-katolske soldater skulle stenges og barna sendes til evangelisk-lutherske skoler i Preussen. Hele randbemerkningen er slik på tysk:

Ut fra datidens mer kollektivistiske tankegang er det mulig "nach Seiner Façon Selich werden" skal forstås mindre individuelt enn vi vil gjøre i dag. Ediktet i Potsdam av 1685, som dette sitatet gjerne settes i sammenheng med, gjaldt fri innvandring for kalvinistiske hugenotter til det i overveiende grad lutherske Brandenburg, altså mennesker med en bestemt religiøs tilhørighet. Da vil en oversettelse 
«for her må enhver finne sin salighet ut fra hvilket kirkesamfunn man tilhører» 
antagelig være innholdsmessig mer dekkende.

## Referanser
Gabriel A. Almond

**Gabriel A. Almond** (født 1911 i Rock Island, Illinois, USA, død 2002 i Pacific Grove, California, USA) var en amerikansk statsviter. 

Han tok i 1938 doktorgraden ved University of Chicago på avhandlingen *Plutocracy and Politics in New York City*. Hans innflytelse gjorde seg særlig gjeldende i sammenlignende politikk, da i særdeleshet i studiet av politisk kultur som han startet og utviklet. Sammen med Sidney Verba utga Almond i 1963 boken *The Civic Culture. Political attitudes and democracy in five nations*, et verk som nå anses som en av statsvitenskapens klassikere.

Gabriel A. Almond arbeidet ved Brooklyn College, Yale University og Princeton University før han i 1963 begynte ved Stanford University der han ble til han i 1976 gikk av med pensjon. Almond utga 18 bøker og utallige vitenskapelige artikler. Blant bøkene er læreboken *Comparative politics today*, første gang utgitt i 1974, som i sin sjette utgave har den norske statsviteren Kaare Strøm som medforfatter. 

## Referanser


## Eksterne lenker
* «Gabriel A. Almond, preeminent political scientist, dies», Stanford Report
Gulafjorden

**Gulafjorden** er en fjord i Gulen kommune i Vestland fylke. Fjordåpningen er mot vest, rett sør for Sognefjorden, og fjorden strekker seg nesten rett østover. Fjorden er rundt åtte kilometer lang og deler seg i tre fjordarmer; Eidsfjorden, Nordgulfjorden og Austgulfjorden.

På nordsiden av fjorden ligger kommunesenteret Eivindvik og tusenårsstedet i Sogn og Fjordane, Gulatinget. Det ligger flere oppdrettsanlegg for laks i fjorden.

## Referanser
Eidsfjorden

**Eidsfjorden** eller **Eidfjorden** er navnet på en rekke fjorder i Norge: 

*Eidsfjorden (Lebesby) &ndash; en fjord i Lebesby kommune i Finnmark. 
*Eidsfjorden (Vesterålen) &ndash; en fjord på Langøya i Sortland og Hadsel kommuner i Nordland. 
*Eidsfjorden (Åfjord) &ndash; en arm av Skråfjorden i Åfjord kommune i Sør-Trøndelag.
*Eidsfjorden (Stad) &ndash; en fjord i Eid kommune i Sogn og Fjordane.
*Eidsfjorden (Askvoll) &ndash; en arm av Stongfjorden i Askvoll kommune i Sogn og Fjordane.
*Eidsfjorden (Sogndal) &ndash; en arm av Sogndalsfjorden i Sogndal kommune i Sogn og Fjordane. 
*Eidsfjorden (Gulen) &ndash; en arm av Gulafjorden i Gulen kommune i Sogn og Fjordane. 
*Eidsfjorden (Vaksdal) &ndash; en fjord i Vaksdal kommune i Hordaland. 
*Eidfjorden &ndash; den indre delen av Hardangerfjorden. 
*Eidsfjorden (Farsund) &ndash; en arm av Listafjorden i Farsund kommune i Vest-Agder. 

## Se også
*Eidfjord &ndash; en kommune i Hordaland
Hamsun (film)

***Hamsun*** er en norsk-tysk-dansk-svensk biografisk dramafilm fra 1996 regissert av Jan Troell. Filmen skildrer livet til forfatteren Knut Hamsuns. Filmen er basert på Marie Hamsuns bok *Regnbuen* og Thorkild Hansens bok *Prosessen mot Hamsun*. Rollen som Hamsun spilles av Max von Sydow, mens andre sentrale roller spilles av Ghita Nørby, Anette Hoff og Sverre Anker Ousdal.

Mesteparten av filmens handling foregår i krigsårene og i årene etter frem til Hamsuns død i 1952, og det er lagt mest vekt på Hamsuns landssvik og sympati for nazismen – og rettergangen mot ekteparet Hamsun etter krigen.

Max von Sydow mottok Bodilprisen for beste mannlige hovedrolle for sin rolleprestasjon. 

## Handling
I 1935 ser det ut til at ekteskapet til Marie og Knut Hamsun har fått store problemer. Marie anklager ektemannen for å ha gitt opp alle hans tidligere idealer, og at han skal ha forsømt henne og familien deres ved å arbeide så mye - og at dette skal ha hindret hennes egen karriere som skuespiller og barnebok-forfatter. Som et resultat tar de ut . Året etter deltar Marie Hamsun ved en tale av Vidkun Quisling, og han kjenner henne igjen som Knut Hamsuns kone. Han overbeviser Marie om at hennes offer for familien ikke var meningsløst. Marie ber derfor Knut om å flytte tilbake til familien. Marie blir medlem av Nasjonal Samling.

Marie kunne snakke flytende tysk, og reiser flere ganger rundt i Tyskland, hvor hun leser fra romanen «Velsignelser av jorden» som Hamsun hadde mottatt Nobelprisen for i 1920. Hun er smigret over at takket være Hamsuns økende popularitet i Tyskland, blir også hennes nesten glemte barnebøker mer populære. Tyskland blir ansett som en viktig alliert mot kommunismen. Etter den tyske okkupasjonen av Norge i 1940 møter Knut Hamsun rikskommissær Josef Terboven. På grunn av manglende kunnskaper i tysk, fungerer sønnen Tore Hamsun som tolk. Etter krigens slutt ble Marie Hamsun dømt til tre års tvangsarbeid. Knut blir på grunn av sin høye alder ikke fengslet. Men han blir først innlagt på aldershjem, og deretter ved en psykiatrisk klinikk. Han begynner arbeidet med sin siste roman. I årene etter krigen ble ekteparet forsonet, og Marie tok hånd om Knut frem til han døde.

## Skuespillere
* Max von Sydow som Knut Hamsun
* Ghita Nørby som Marie Hamsun
* Anette Hoff som Ellinor Hamsun
* Gard B. Eidsvold som Arild Hamsun
* Eindride Eidsvold som Tore Hamsun
* Åsa Söderling som Cecilia Hamsun
* Sverre Anker Ousdal som Vidkun Quisling
* Erik Hivju som Gabriel Langfeldt
* Edgar Selge som Josef Terboven
* Ernst Jacobi som Adolf Hitler
* Svein Erik Brodal som Egil Holmboe
* Per Jansen som Harald Grieg
* Jesper Christensen som Otto Dietrich
* Johannes Joner som Finn Christensen
* Finn Schau som Ørnulv Ødegård

## Referanser

 


## Eksterne lenker
*
Kontinentaltourene i landeveissykling

**Kontinentaltourene i landeveissykling** (engelsk: *UCI Continental Circuits*) er en serie landeveissyklings-konkurranser som ble etablert i 2005 av UCI. De fem tourene (en for hvert kontinent) består av en serie ritt der ulike sykkellag konkurrerer regelmessig. Tourene ble utviklet av UCI for å eksportere landeveissykling til steder utenfor Europa, der sykkelsporten er mest populær og der Grand Tourene blir arrangert.

Kontinentaltourene er "lillebrødre" av UCI WorldTour. WorldTour-lagene, de profesjonelle kontinentallagene (såkalte prokontinentallag), kontinentallagene, nasjonslag og regionale lag deltar i disse rittene, etter gitte kriterier. Ryttere og lag kan delta og tjene poeng på tourer utenfor deres eget kontinent. Ryttere og lag fra øverste nivå får ingen poeng.

## De fem tourene
*Afrikatouren i landeveissykling (UCI Africa Tour)
*Amerikatouren i landeveissykling (UCI America Tour)
*Asiatouren i landeveissykling (UCI Asia Tour))
*Europatouren i landeveissykling (UCI Europe Tour)
*Oseaniatouren i landeveissykling (UCI Oceania Tour)

## Eksterne lenker
* UCI Continental Circuits
Tor Midtbø

**Tor Midtbø** er en norsk statsviter. Han er professor ved Institutt for sammenliknende politikk, Universitetet i Bergen.

Midtbø ble cand.polit. i 1989 og dr.polit i 1993 på avhandlingen *Økonomiske effekter av valg og regjeringsskifter*. Han ble i 1993 førsteamanuensis ved Institutt for sammenliknende politikk og har fra 1999 vært professor samme sted. I sin forskning har Midtbø hovedsakelig konsentrert seg om spørsmål knyttet til politisk økonomi, økonomiske valgsykler, og valgatferd. Han har også utgitt en lærebok i metode, *Regresjonsanalyse for samfunnsvitere* (2007). 

I 2006 ble Tor Midtbø tildelt Universitetsforlagets fagbokpris for et bokprosjekt om politiske skandaler i Norge (utgitt 2007).

Midtbø har videre vært spaltist i avisen Bergens Tidende. 

## Bibliografi (utvalg)
* *Skandaler i norsk politikk*, Universitetsforlaget, 2007
* *Regresjonsanalyse for samfunnsvitere*, Universitetsforlaget, 2007
* «Et spørsmål om tid: Tidsserieanalyse som et verktøy i samfunnsvitenskapen», *Tidsskrift for samfunnsforskning*, 2000
* «Regjeringers vekst og fall. En teoretisk gjennomgang og en empirisk kartlegging», *Tidsskrift for samfunnsforskning*, 1999
* «The impact of parties, economic growth, and public sector expansion: A comparison of long-term dynamics in the Scandinavian and Anglo-American democracies», *European Journal of Political Research*, 1999
* med Kjell Hines: «The Referendum-Election Nexus: an Aggregate Analysis of Norwegian Voting Behaviour», *Electoral Studies*, 1998
* «The Open Politiconomy: A Dynamic Analysis of Social Democratic Popularity and Economic Policies in Scandinavia», *British Journal of Political Science*, 1997
* «The Electoral Effect of Party Leader Approval in Norway», «Scandinavian Political Studies», 1997
* med Kristin Strømsnes: «Voter turnout in Norway: Time, Space and Causality», *Scandinavian Political Studies*, 1996
* *Økonomiske effekter av valg og regjeringsskifter*, Høyskoleforlaget, 1995 
* «Tolking av fraksjonsmjerknader: Noen merknader», *Norsk statsvitenskapelig tidsskrift*, 1994

## Referanser


## Eksterne lenker
	

* Presentasjon fra Institutt for sammenliknende politikk 
* Flere skandaleoppslag i mediene intervju i nettavisen *forskning.no*
Nøkkelhullciklide

**Nøkkelhullciklide** er en art i gruppen ciklider. 
Den er eneste art i slekten *Cleithracara*.
Den er populær som akvariefisk.
Den har en svart flekk oppe på siden, som noen ganger strekker seg ut til en kort stripe. Dette er bakgrunnen for det norske navnet. 
Når denne arten blir skremt eller nervøs, inntar den en flekkete drakt og trykker seg mot steiner eller røtter i et forsøk på kamuflasje.

Dette er en monogam ciklide som leker på flate steiner, stokker eller blader. Hunnen legger 300-400 egg som begge foreldrene vokter. 
Det er vanskelig å se forskjell på kjønnene, men noen hanner har en lengre og spissere gattfinne.

Den eter krepsdyr, insekter og andre smådyr.

Arten passer i et selskapsakvarium, og vil ta det meste av fôr den blir tilbudt. 
Den bør ha tilgang på planter og rikelig med gjemmesteder.

## Eksterne lenker
*
Sidney Verba

**Sidney Verba** (1932–2019) var en amerikansk statsviter.

Verba var professor ved Harvard University. Fra 1984 til 2007 var han direktør for Harvards universitetsbibliotek.

Verba hadde sitt faglige tyngdepunkt innen forskning på politikk i USA og i sammenlignende politikk. Han var her sentral i utviklingen av begrepet politisk kultur. Sammen med Gabriel A. Almond utga Verba i 1963 boken *The Civic Culture. Political attitudes and democracy in five nations*, et verk som anses som en av statsvitenskapens klassikere. Blant bøkene er læreboken *Comparative politics today*, første gang utgitt i 1974, som i sin sjette utgave har den norske statsviteren Kaare Strøm som medforfatter.

I 2002 mottok Verba den svenske Johan Skytte-prisen. 

## Utvalgte arbeider
* *Voice and Equality: Civic Voluntarism in American Politics* (Cambridge, MA: Harvard University Press, 2006), med Kay Lehman Schlozman og Henry Brady
* *The Private Roots of Public Action: Gender, Equality, and Political Participation* (Cambridge, MA: Harvard University Press, 2001), med Nancy Burns og Kay Lehman Schlozman
* *Designing Social Inquiry: Scientific Inference in Qualitative Research* (Princeton, NJ: Princeton University Press, 1994), med Gary King og Robert Keohane
* *Equality in America: A View from the Top* (Cambridge, MA: Harvard University Press, 1985), med Gary R. Orren
* *Participation and Political Equality* (1979) 
* *The Changing American Voter* (1976)
* *Participation in America* (1972)
* *Caste, Race and Politics* (1969)
* *The Civic Culture*, med Gabriel A. Almond (1963)
* *Small Groups and Political Behavior: A Study of Leadership* (Princeton, NJ: Princeton University Press, 1961)

## Referanser


## Eksterne lenker
Sidney Verba, Department of Government, Harvard University
Giancarlo Abete

**Giancarlo Abete** (født 26. august 1950 i Roma) er en italiensk forretningsmann og idrettsleder. Han er president for FIGC, det italienske fotballforbundet.

Abete ble valgt etter at fotballforbundet var satt under administrasjon under dommerskandalen i 2006.

Før dette var Abete visepresident under Franco Carraro.

Som politiker har Abete representert *[[Democrazia Cristiana|Dc]]*.

## Referanser


## Eksterne lenker
*